Det drejer sig om en 42-årig mand, han er 184 centimeter høj, er slank af bygning, har karseklippet hår og korttrimmet fuldskæg. Politiet ved ikke hvad tøj, manden er iført. Han gik hjemmefra i torsdag eftermiddag, og politiet mener, han befinder sig i området omkring fodboldklubben B52's træningsanlæg, Gigantium og Bøgeskoven. Torsdag ledte politiet efter manden indtil det blev mørkt, og eftersøgningen genoptages fredag, oplyser vagtchefen ved Nordjylllands Politi. Politiet frygter, at manden kan finde på at tage sit eget liv, så har man set ham, skal man kontakte Nordjyllands Politi på telefon 1-1-4.

Referat:
Nordjyllands Politi efterlyser en mand, som torsdag gik fra sin bopæl i Aalborg Øst i eftermiddag i bedrøvet tilstand.